**Ministru kabineta noteikumu projekta "Grozījums Ministru kabineta 2008. gada 7. jūlija noteikumos Nr. 522 "Zemes robežu strīdu komisijas darbības kārtība"", "Grozījumi Ministru kabineta 2012. gada 17. janvāra noteikumos Nr. 60 "Kārtība, kādā veic zemes kadastrālo uzmērīšanu par valsts budžeta līdzekļiem"" un "Grozījumi Ministru kabineta 2012. gada 10. janvāra noteikumos Nr. 48 "Būvju kadastrālās uzmērīšanas noteikumi"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pamatojoties uz Ministru kabineta 2016. gada 5. janvāra sēdes protokola Nr. 1 28. § 13. punktā noteikto, ka visām ministrijām jāizvērtē to kompetencē esošos tiesību aktus un līdz 2017. gada 1. jūlijam jāiesniedz noteiktā kārtībā Ministru kabinetā grozījumus tiesību aktos, paredzot iespēju saziņas nodrošināšanai starp iestādi un privātpersonu izmantot e-adresi, lai ieviestu oficiālās elektroniskās adreses lietošanu, grozījumi jāizdara:1) Ministru kabineta 2012. gada 17. janvāra noteikumos Nr. 60 "Kārtība, kādā veic zemes kadastrālo uzmērīšanu par valsts budžeta līdzekļiem" (turpmāk – noteikumi Nr. 60);2) Ministru kabineta 2012. gada 10. janvāra noteikumos Nr. 48 "Būvju kadastrālās uzmērīšanas noteikumi" (turpmāk – noteikumi Nr. 48);3) Ministru kabineta 2008. gada 7. jūlija noteikumos Nr. 522 "Zemes robežu strīdu komisijas darbības kārtība" (turpmāk – noteikumi Nr. 522).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018. gada 1. martā stāsies spēkā Oficiālās elektroniskās adreses likums, nosakot, ka oficiālās elektroniskās adreses izmantošana būs obligāta valsts iestādei, Uzņēmumu reģistra reģistros (turpmāk – reģistri) reģistrētam tiesību subjektam, rezerves karavīram. Oficiālo elektronisko adresi varēs izmantot Iedzīvotāju reģistrā reģistrēta fiziskā persona no 14 gadu vecuma un reģistros nereģistrēta persona (persona, kura nav reģistrēta reģistros, bet ir reģistrēta Valsts ieņēmumu dienesta nodokļu maksātāju reģistrā).Saskaņā ar Oficiālās elektroniskās adreses likuma 1. panta 4. punktu oficiālās elektroniskās adreses konta lietotājs ir valsts iestāde, tiesību subjekts, kas reģistrēts reģistros, reģistros nereģistrēta persona vai fiziskā persona, kurai ir aktivizēts oficiālās elektroniskās adreses konts.Oficiālās elektroniskās adreses likuma 12. panta pirmā un ceturtā daļa nosaka, ja personai ir aktivizēts oficiālās elektroniskās adreses konts, valsts iestāde un privātpersona elektroniski sazinās un nosūta elektronisko dokumentu, izmantojot oficiālo elektronisko adresi. Dokumentu, kas atbilstoši normatīvajiem aktiem ir sūtāms uz elektroniskā pasta adresi, nosūta uz oficiālo elektronisko adresi, ja tā ir aktivizēta. Valsts iestādei un reģistros reģistrētam tiesību subjektam oficiālā elektroniskā adrese tiek izveidota un oficiālās elektroniskās adreses konts tiek aktivizēts automātiski. Rezerves karavīrs, Iedzīvotāju reģistrā reģistrēta fiziskā persona no 14 gadu vecuma un reģistros nereģistrēta persona oficiālo elektronisko adresi izveido, izmantojot oficiālo elektronisko adrešu informācijas sistēmā pieejamos kvalificētus personas elektroniskās identifikācijas līdzekļus un elektroniski piesakoties Valsts pārvaldes pakalpojumu portālā www.latvija.lv. Vienlaikus ar oficiālās elektroniskās adreses izveidi personai tiek aktivizēts oficiālās elektroniskās adreses konts.Oficiālās elektroniskās adreses konta lietotājam, kuram oficiālās elektroniskās adreses lietošana nav obligāta, ir tiesības deaktivizēt oficiālās elektroniskās adreses kontu oficiālo elektronisko adrešu informācijas sistēmā.Noteikumos Nr. 522, noteikumos Nr. 60 un noteikumos Nr. 48 nav paredzēta iespēja saziņas nodrošināšanai ar personu izmantot oficiālo elektronisko adresi. Lai ieviestu Oficiālās elektroniskās adreses likuma prasības, normās, kas paredz dokumentu nosūtīšanas kārtību personai vai cita veida saziņu ar personu, jāparedz, ka saziņai ar personu iestāde primāri izmanto oficiālo elektronisko pastu. Tādējādi ir nepieciešams pilnveidot tālāk minētās normas.1. Noteikumi Nr. 60 nosaka, ka pirms zemes kadastrālās uzmērīšanas Valsts zemes dienests nosūta zemes lietotājam paziņojumu. Paziņojumu nosūta pa pastu ierakstītā vēstulē uz zemes lietotāja deklarēto dzīvesvietas adresi vai elektroniski, parakstītu ar drošu elektronisko parakstu. Kopā ar paziņojumu zemes lietotājam nosūtāms apliecinājums par zemes kadastrālās uzmērīšanas darbu izpildi.Ministru kabineta noteikumu projektā "Grozījumi Ministru kabineta 2012. gada 17. janvāra noteikumos Nr. 60 "Kārtība, kādā veic zemes kadastrālo uzmērīšanu par valsts budžeta līdzekļiem"" ir grozīts noteikumu Nr. 60 29. punkts, paredzot, ka paziņojumu primāri nosūta uz oficiālo elektronisko adresi, vai, ja personai nav aktivizēts oficiālās elektroniskās adreses konts, tad uz iesniegumā norādīto elektroniskā pasta adresi vai pa pastu ierakstītā vēstulē uz zemes lietotāja deklarēto dzīvesvietas vai juridisko adresi. Vienlaicīgi noteikumu Nr. 60 17.1. apakšpunktā ir precizēts, ka iesniegumā persona kā kontaktinformāciju saziņai cita starpā norāda oficiālo elektronisko adresi, ja personai ir aktivizēts oficiālās elektroniskās adreses konts.Paredzēts, ka grozījumi noteikumos Nr. 60 stāsies spēkā 2018. gada 1. jūnijā, kad atbilstoši Oficiālās elektroniskās adreses likuma pārejas noteikumu 1. un 4. punktam fiziskās personas izveido un iestādes sāk izmantot oficiālo elektronisko adresi.2. Noteikumu Nr. 48 12. punkts nosaka, ka darbu izpildes apturēšanas paziņojumu sagatavo divos eksemplāros, no kuriem vienu pret parakstu izsniedz ierosinātājam. Ja ierosinātājs atsakās saņemt darbu izpildes apturēšanas paziņojumu vai to nav iespējams izsniegt, darbu izpildes apturēšanas paziņojumu ierosinātājam nosūta pa pastu. Tāpat noteikumu Nr. 48 39. punkts nosaka, ka uzmērītājs sagatavo aktu divos eksemplāros par ēkas konstruktīvo elementu nolietojumu. Vienu akta eksemplāru pret parakstu izsniedz ierosinātājam vai personai, kura ierosinātāja uzdevumā nodrošina piekļūšanu uzmērāmajam objektam, vai, ja ierosinātājs vai persona, kura ierosinātāja uzdevumā nodrošina piekļūšanu uzmērāmajam objektam, atsakās to saņemt vai izsniegšana nav iespējama, nosūta ierosinātājam pa pastu. Abi dokumenti primāri tiek sagatavoti un izsniegti ierosinātājam tiekoties klātienē, savukārt, ja ierosinātājs atsakās tos saņemt vai tos nav iespējams izsniegt, dokumentus ierosinātājam šobrīd nosūta pa pastu. Lai ieviestu Oficiālās elektroniskās adreses likuma prasības, ir jāgroza noteikumu Nr. 48 normās noteiktā dokumentu nosūtīšanas kārtība. Ar Ministru kabineta noteikumu projektu "Grozījumi Ministru kabineta 2012. gada 10. janvāra noteikumos Nr. 48 "Būvju kadastrālās uzmērīšanas noteikumi"" paredzēts noteikt, ka darbu izpildes apturēšanas paziņojumu un aktu par ēkas konstruktīvo elementu nolietojumu primāri nosūta uz oficiālo elektronisko adresi, bet, ja nav aktivizēts oficiālās elektroniskās adreses konts, tad nosūta pa pastu.Paredzēts, ka grozījumi noteikumos Nr. 48 stāsies spēkā 2018. gada 1. jūnijā, kad atbilstoši Oficiālās elektroniskās adreses likuma pārejas noteikumu 1. un 4. punktam fiziskās personas izveido un iestādes sāk izmantot oficiālo elektronisko adresi.3. Noteikumu Nr. 522 41. punkts nosaka, ka komisija lēmumu paziņo zemes robežu strīdā iesaistītajām personām, kuras skar pieņemtais lēmums, nosūtot lēmumu pa pastu ierakstītā vēstulē vai izsniedzot pret parakstu par lēmuma saņemšanu. Oficiālās elektroniskās adreses likuma 12. panta pirmā daļa nosaka, ja personai ir aktivizēts oficiālās elektroniskās adreses konts, valsts iestāde un privātpersona elektroniski sazinās un nosūta elektronisko dokumentu, izmantojot oficiālo elektronisko adresi. Tātad elektroniskā saziņa un elektronisko dokumentu sūtīšana starp valsts iestādi un privātpersonu primāri organizējama, izmantojot oficiālo elektronisko adresi. Savukārt Oficiālās elektroniskās adreses likuma 12. panta piektā daļa nosaka, ka Oficiālās elektroniskās adreses likumā paredzētā dokumentu sūtīšanas kārtība administratīvajā procesā ir piemērojama tiktāl, ciktāl citos likumos nav noteikta cita dokumentu sūtīšanas kārtība. Zemes robežu strīdu komisijas pieņemtais lēmums ir administratīvais akts, kas zemes robežu strīdā iesaistītajām personām paziņojams Administratīvā procesa likumā noteiktā kārtībā, ievērojot Paziņošanas likumu, nevis Oficiālās elektroniskās adreses likumā noteiktā kārtībā, līdz ar to Ministru kabineta noteikumu projekts "Grozījums Ministru kabineta 2008. gada 7. jūlija noteikumos Nr. 522 "Zemes robežu strīdu komisijas darbības kārtība"" paredz grozīt noteikumu Nr. 522 41. punktu, nosakot, ka pieņemto komisijas lēmumu paziņo zemes robežu strīdā iesaistītajām personām Administratīvā procesa likumā noteiktā kārtībā.Minētais grozījums stāsies spēkā nākamajā dienā pēc tā izsludināšanas. |
| 3. | Projekta izstrādē iesaistītās institūcijas | Tieslietu ministrija (Valsts zemes dienests) |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Oficiālās elektroniskās adreses konta lietotājs: valsts iestāde, reģistros reģistrēts tiesību subjekts, reģistros nereģistrēta persona vai fiziskā persona, kurai ir aktivizēts oficiālās elektroniskās adreses konts. |
| 2. | Tiesiskā regulējuma ietekme uz tautsaimniecību un administratīvo slogu | Ir paredzēta iespēja drošai, ātrai, ērtai un uzticamai elektroniskai saziņai starp valsts pārvaldes iestādēm un privātpersonām, kā rezultātā iestādēm un privātpersonām tiek samazinātas izmaksas. |
| 3. | Administratīvo izmaksu monetārs novērtējums | Projekti šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekti šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Saistīti ir paredzēts virzīt šādus Ministru kabineta noteikumu projektus, par kuriem ir sagatavota apvienotā anotācija:1. "Grozījums Ministru kabineta 2008. gada 7. jūlija noteikumos Nr. 522 "Zemes robežu strīdu komisijas darbības kārtība"";2. "Grozījumi Ministru kabineta 2012. gada 17. janvāra noteikumos Nr. 60 "Kārtība, kādā veic zemes kadastrālo uzmērīšanu par valsts budžeta līdzekļiem"";3. "Grozījumi Ministru kabineta 2012. gada 10. janvāra noteikumos Nr. 48 "Būvju kadastrālās uzmērīšanas noteikumi"". |
| 2. | Atbildīgā institūcija | Par saistīti virzāmo Ministru kabineta noteikumu projektu izstrādi ir atbildīga Tieslietu ministrija (Valsts zemes dienests). |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekti šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav nepieciešama, jo jautājums par grozījumu nepieciešamību saistībā ar saziņas nodrošināšanu, izmantojot oficiālo elektronisko adresi, jau ir izlemts Ministru kabineta 2016. gada 5. janvāra sēdē (prot. Nr. 1 28. § 13. punkts).Regulējums par oficiālās elektroniskās adreses ieviešanu jau ir noteikts Oficiālās elektroniskās adreses likumā un grozījumi attiecīgajos noteikumos ir veikti, lai tie atbilstu Oficiālās elektroniskās adreses likumam. |
| 2. | Sabiedrības līdzdalība projekta izstrādē | Projekti šo jomu neskar. |
| 3. | Sabiedrības līdzdalības rezultāti | Projekti šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts zemes dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektu izpilde neietekmē Valsts zemes dienesta funkcijas un uzdevumus.Nav nepieciešami papildu cilvēkresursi.Saistībā ar projektu izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Paegle 67038696

kristine.paegle@vzd.gov.lv